પોલીસ સાથે મારા મારીના કેસમાં ધારાગીરી ગામનો વતની ઈમ્તિયાઝ બશીર શેખ નામનો ઈસમ નવસારી જેલના બેરેક નંબર નવમાં હતો. ત્રણ મહિનાથી જેલમાં રહેલા કાચાકામના કેદીએ શુક્રવારે શરીર પર બેરહેમીપૂર્વક બ્લેડના ઘા ઝીંકી દીધા હતાં. સાથી કેદીઓને જાણ થતાં જેલ પ્રશાસનને જાણ કરાઈ હતી. આ દરમિયાન તેને સારવાર માટે સિવિલ હોસ્પિટલ લઈ જવામાં આવ્યો હતો. હાથ અને પગની નસો કાપીને ઈમ્તિયાઝે આત્મહત્યા કરી લીધી હતી. ઈમ્તિયાઝના શરીરમાંથી વધુ લોહી વહી ગયું હતું. જેથી બે કલાકની ટૂંકી સારવાર દરમિયાન તેનું મોત નીપજ્યું હતું.